Desember 2021: Mysteriet i Hallt

* Forrige sesjon: November 2021: Ankomst i Hallt

Etter en lang og slitsom dag bestemmer gruppen seg for å gå til sengs på vertshuset Den Rolige Padde i Hallt. De har fått spandert oppholdet av borgermester Elva Fellgiebel og går slitne og mette til sengs.

Etter kort tid våkner flere av eventyrerne av tramping på vertshuset tak, og oppdager snart at Den Hodeløse Hestemannen er inne i vertshuset! Han jager en skrikende Markolf Bachmaye ut på gaten, der han blir halshugget av hestemannen. Gruppen, anført av Werner, gjør sitt beste for å anholde og stoppe hestemannen. Etter en intens kamp klarer han til slutt å stikke unna på hesten sin, og etterlater en blodig scene i Hallt. Før han stikker får spillerne spurt ham hvem han er og hva han vil, hvorpå han svarer noe på rim før han gallopperer ut i natten.

Vaktstyrken og Bertille Lindemann kommer til, og undersøker og sikrer området. Borgermesteren dukker også opp og lytter til gruppens forklaring, der de legger frem det meste av sannheten om alt som skjedde. Werner forteller om episoden til Lindemann.

Johann plukker opp et smykke som hestemannen mister på bakken, et rundt smykke med et kors på fremsiden. På baksiden oppdager Johann de tre bokstavene "Ute".

Semirhage undersøker liket til Bachmaye og ser at lillefingeren på ene hånden er kappet av, men mistet på bakken. På fingeren ser hun en liten tatovering og en ring, som hun tar med seg i all stillhet. I den andre hånden til Bachmaye finner Semirhage en notatbok, som Markolf klamret seg til i det han møtte døden. Semirhage tar vare på boken også, og blar i den sammen med gruppen. I boken er det en rekke notater, tegninger og diagrammer, men det hele er blurry og helt uleselig. Semirhage kjenner at en av magiens vinder er infusert i boken, nemlig den grønne Jade-vinden.

### Dagen derpå og etterforskning

Dagen derpå er byen full av snakk, hvisking og fryktfulle blikk ettersom man snakker om nattens angrep og at den hodeløse rytteren for første gang er observert på innsiden av murene. Samtidig går livet videre for de fleste, og byen bugner av dagligdags bondeliv; folk strømmer til byen fra omkringliggende bondegårder med sine varer og husdyr.

Ishamael oppsøker sjåførene på vognen, og tilbyr litt medisinsk hjelp til de to. De takker så mye, men sier de trenger dagen til hvile før de er klare til å dra neste dag.

Werner tar en ny prat med Bertille Lindemann, for å høre mer om hva hun tror har skjedd. Her får han vite om noe som han kanskje ikke burde få vite at hun vet: Hun har fått tips om at det i går kveld ble det observert lys på bondegården til Hunfried Mass. Noe som er sjokkerende, ettersom Hunfried ble drept for flere måneder siden - og familien hans har flyttet vekk for lenge siden.

Ishamael og Tiberius oppsøker Sigmar-tempelet i Hallt, der de ankommer akkurat når gravfølge som følger Goswin Samter og Markolf Bachmaye til tempelet. De slår av en prat med graveren på tempelet, før de snakker med faderen i tempelet, en gammel mann som introduserer seg som fader Schmitt. De spør om de tre bokstavene "Ute", og får høre historien om Ute, den unge kvinnen som jobbet i tempelet sammen med fader Schmitt. Ute ble drept for vel et år siden, av byens smed Friedwart Hauptfehlt.

Friedwart ble halshugget for drapet, som skal ha skjedd på grunn av kjærlighet og lyst. Fader Schmitt forteller videre at kroppen og hodet hans aldri ble gravlagt, fordi begge deler forsvant på mystisk vis etter henrettelsen.

På vei ut av tempelet ser Semirhage et lite alter for Magnus den Fromme. Ved foten på dette legger hun merke til en litt spesiell konstruksjon og noe som ser ut som en liten skuffe eller dør.

* Neste sesjon: 9. januar 2021: Bondegården til Mauss